Johann de Boer

Johann de Boer (1897-1986) var en tysk generalløytnant som deltok i første- og andre verdenskrig. Han var blant annet sjef for 280. infanteridivisjon og var stasjonert i Bergen ved kapitulasjonen 8. mai 1945.

Han meldte seg som frivillig til de tyske styrkene ved utbruddet av første verdenskrig, og ble underoffiser i 1917. Han forlot hæren og arbeidet i det tyske politiet fra 1920 til 1935. Ved krigsutbruddet i 1939 var han oberstløytnant og sjef for 22. artilleriregiment i 22. infanteridivisjon, og han var med på angrepet mot Nederland og Belgia i april 1940. I juni 1941 var han med under angrepet på Sovjetunionen og tok del i felttoget på Krim 1941–1942. I juli 1942 ble de Boer og hans regiment forflyttet til Kreta. Han hadde rang av oberst fra 1. oktober 1942. Han ble flyttet til 26. infanteridivisjon på Østfronten i august 1943 og ble generalmajor og overtok kommandoen over divisjonen den 1. oktober 1943. Han ble generalløytnant 1. april 1944, 46 år gammel. 10. november 1944 ble han overført til Norge der han fikk kommandoen over 280. infanteridivisjon.

Boer ble tatt til fange 8. mai 1945 og satt internert i Storbritannia til 1947.

Referanser 

Personer fra Hamburg
Tyske generaler
Tyske arméoffiserer
Tyske politifolk
Tyskere fra første verdenskrig
Tyskere fra andre verdenskrig
Personer tilknyttet det tredje rike
Tysk militærpersonell (Hæren i Keiserrike)
Tysk militærpersonell (Hæren i Wehrmacht)
Mottakere av Jernkorsets ridderkors
Tysk militærpersonell i det tyskokkuperte Norge
Tyske krigsfanger under andre verdenskrig